මෙම වී තොග මිළදී ගෙන ඇත්තේ රාජ්‍ය බැංකුවලින් ණය මුදල් ලබා ගැනීමෙන් වන හෙයින් සහල් මෝල් හිමියන් ට භාර දී ඇති වී තොග සහල් නොකිරීම නිසා බැංකුවට ණය ගෙවීමේ ප්‍රශ්න මේ වන විට උද්ගත වී තිබේ.තත්ත්වය මෙසේ තිබිය දී දැනට ගබඩාවල තැන්පත්කොට ඇති වී තොග ඇපකර නොමැතිව සහල් මෝල් හිමියන්ට ලබාදීමට වී අලෙවි මණ්ඩලය කටයුතු කරමින් සිටින බැව් දැනගන්නට ඇත.වී අලෙවි මණ්ඩලය සතු රුපියල් කෝටි ගණනක් වටිනාකමින් යුත් වී තොග මේ අන්දමට සහල් මෝල් හිමියන්ට ණය පදනම යටතේ නිකුත්කොට මාස ගණනාවක් ගත වන්නට ඉඩ හැර මේ පිළිබඳව කිසිදු විමර්ශනයක් සිදුකර නොමැති බව වී අලෙවි මණ්ඩලයේ අභ්‍යන්තර ආරංචි මාර්ග සඳහන් කරයි..